<classify> RAIS Uhuru Kenyatta amekata mzizi wa fi tina kuhusu ama atajiongezea muda wa kukaa madarakani au la.Kwa muda mrefu vyombo vya habari nchini Kenya, vimekuwa vikiripoti kuwa kuna uwezekano Rais Uhuru akarefusha muda wake madarakani kutoka mihula miwili ya kikatiba hadi mitatu. Sababu ya minongono hiyo ni kutokana na maridhiano yake na Kiongozi wa Upinzani, Raila Odinga na hatimaye kufanikiwa kuzima joto la kisiasa, lililoizunguka Kenya kwa muda mrefu zikiwemo siasa za kikabila.Akizungumza na kituo cha habari cha CNN cha Marekani, Rais Uhuru alisema kuwa atastaafu baada ya muhula wake wa pili kumalizika mwaka 2022. Alisema hana mpango wowote wa kujihusisha katika siasa za nchi hiyo.Hoja nyingine iliyokuwa ikijadiliwa katika mitandao ya kijamii na vyombo vingine vya habari ni uwekano wa Rais Uhuru kuwa waziri mkuu katika serikali zijazo kutokana na kuunga mkono mabadiliko ya Katiba, yatakayoruhusu kuanzishwa kwa nafasi ya waziri mkuu.Baadhi ya watu walisema Rais Uhuru ni mdogo sana kustaafu siasa katika taifa lake. Siko tayari kwa mhula wa tatu, alisema Rais Uhuru akijibu swali na mwandishi wa CNN.  <topic>: KITAIFA 